भारतसरकार

वस्त्रमंत्रालय

**राज्‍यसभा**

**अ**तारांकित प्रश्‍न संख्या **1754**

**1अगस्त**,**2018** को उत्तर दिए जाने के लिए

**बुनकरों और हथकरघों की संगणना**

**1754. श्रीसंजयसिंह:**

क्या वस्‍त्र मंत्री यह बताने की कृपा करेंगे कि:

(क) क्या मंत्रालय ने बुनकरों और हथकरघों की संगणना करने और फोटो पहचान-पत्र जारी

करने हेतु किसी एजेंसी का चयन किया है;

(ख) यदि हां, तो तत्संबंधी विस्तृत समय-सीमा क्या है;

(ग) संगणना के परिणामों को कब जारी किया जाएगा; और

(घ) बुनकरों और हथकरघों की संगणना प्रकाशित करने में विलंब के क्या कारण हैं?

उत्तर

**वस्‍त्र राज्य मंत्री**

**(श्री अजय टम्टा)**

(क)से(घ) विकास आयुक्त कार्यालय द्वारा मै. करवी डाटा मैनेजमेंट सर्विसेज लिमिटेड, हैदराबाद को हथकरघा के लिए चौथी राष्ट्रव्यापी संगणना आयोजित करने और हथकरघा बुनकरों को फोटो पहचान पत्र जारी करने के लिए चयनित किया गया है। एजेंसी को यह कार्य दिनांक 4 जनवरी 2017 को सौंपा गया था, जिसके लिए एक वर्ष की समय सीमा निर्धारित की गई थी। संगणना का कार्य पूरा होने के अंतिम चरण में है और यदि कोई हथकरघा पॉकेट छूट गया हो तो उनकी पहचान के लिए राज्य सरकारों से सहयोग की मांग की गई है । रिपोर्ट को अंतिम रूप से प्रकाशित करने से पूर्व संबंधित राज्य के माध्यम से संगणना डेटा का 100% सत्यापन भी किया जा रहा है।

\*\*\*\*